# Albert Ventura Pedreño

Albert Ventura Pedreño (Badalona, 7 d'abril de 1992) és un jugador de bàsquet professional català que juga en la posició d'escorta.

## Carrera esportiva

Va començar a jugar a bàsquet a l'AE Minguella de Badalona fins que en edat "mini" va fitxar pel Club Joventut Badalona.
Després de dues temporades a la categoria 'júnior' va passar a defensar la samarreta de l'equip vinculat de la Penya, el CB Prat, en el qual va romandre dues temporades més (2010-2012). El seu primer partit amb la samarreta del primer equip va ser a l'Olímpic de Badalona contra el Meridiano Alicante, el 27 de març de 2011, i va arribar a ser el capità del primer equip. Després de tretze temporades es desvincula del Joventut, sent el quart jugador amb més minuts a la lliga amb la samarreta verd-i-negra, després de Jordi Villacampa, Rafa Jofresa i Josep Maria Margall.
L'estiu de 2023 signa un contracte temporal amb el Breogán de la lliga ACB el qual expira en el mes de febrer d'aquella mateixa temporada a l'acabar la participació del club a la Basketball Champions League. A les darreries del mes de març fitxa pel HLA Alicante de la Lliga LEB Or, amb l'objectiu de reforçar els alacantins de cara als playoffs d'ascens a la Lliga Endesa. La temporada 2024-25 la comença amb el CB Prat a Segona FEB.

### Selecció espanyola

Amb la Selecció espanyola sub16 va disputar l'Europeu de l'any 2008 que es va celebrar a Chieti i Pescara (Itàlia), i amb la sub18 va participar en l'europeu de Vílnius de l'any 2010 i al Torneig Albert Schweitzer de Mannheim del mateix any. El 25 de febrer de 2019 va debutar amb la selecció absoluta, en un partit de classificació per al Mundial de la Xina, davant Turquia.

## Estadístiques
### Temporada regular

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2010-11 | Joventut | 3 | 0 | 3,3 | 100 | 0 | 50 | 1 | 0,3 | 0 | 0,3 | 1 | 1,7 |
| 2011-12 | Joventut | 4 | 1 | 4,5 | 100 | 0 | 0 | 0,3 | 0,3 | 0 | 0 | 1,5 | 1 |
| 2012-13 | Joventut | 30 | 13 | 14,8 | 38 | 26 | 75 | 1,9 | 0,8 | 0,4 | 0,1 | 2,6 | 2 |
| 2013-14 | Joventut | 32 | 9 | 18,7 | 43 | 24 | 75 | 2,2 | 1,5 | 0,8 | 0,1 | 4,8 | 4,9 |
| 2014-15 | Joventut | 34 | 25 | 17,7 | 47 | 37 | 64 | 2,3 | 1,4 | 0,8 | 0,1 | 4,4 | 4,8 |
| 2015-16 | Joventut | 31 | 6 | 14,3 | 52 | 31 | 71 | 1,5 | 1,3 | 0,8 | 0 | 3,5 | 3,2 |
| 2016-17 | Joventut | 31 | 2 | 18,3 | 49 | 28 | 75 | 2,3 | 1,3 | 0,9 | 0,1 | 5,7 | 5,4 |
| 2017-18 | Joventut | 33 | 10 | 19,6 | 43 | 27 | 73 | 2,9 | 1,2 | 1,1 | 0,1 | 5,5 | 5,4 |
| 2018-19 | Joventut | 33 | 26 | 22,4 | 49 | 35 | 77 | 2 | 1,2 | 0,8 | 0,2 | 5,1 | 4,6 |
| Total ACB | Total ACB | 231 | 92 | 17,6 | 46,2 | 30,3 | 72,7 | 2,1 | 1,2 | 0,8 | 0,1 | 4,4 | 4,3 |

### Playoffs

| Any | Equip | PJ | 5i | Min | %2P | %3P | %TL | Reb | Ass | Rec | Tap | Punts | Val |
| 2014-15 | Joventut | 2 | 2 | 22 | 60 | 33 | 80 | 1,5 | 2,5 | 2,5 | 0 | 6,5 | 8 |
| 2018-19 | Joventut | 2 | 2 | 27 | 50 | 25 | 100 | 2,5 | 2,5 | 1 | 0 | 6,5 | 4,5 |
| Total ACB | Total ACB | 4 | 4 | 24,5 | 57,1 | 26,7 | 85,7 | 2 | 2,5 | 1,8 | 0 | 6,5 | 6,3 |

## Referències

* ↑ «El FIATC Joventut renueva al escolta Albert Ventura hasta 2016». Europapress, 07-07-2014 [Consulta: 10 agost 2017].
* ↑ «DKV JOVENTUT 75 - 73 MERIDIANO ALICANTE». ACB. Arxivat de l'original el 24 de juliol 2017. [Consulta: 10 agost 2017].
* ↑ «Albert Ventura y Sergi Vidal, nuevos capitanes del Divina Seguros Joventut». ACB, 22-09-2016 [Consulta: 10 agost 2017]. Arxivat 10 August 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-08-10. [Consulta: 10 agost 2017].
* ↑ «La marxa d’Albert Ventura, oficial». L'esportiu, 05-07-2023 [Consulta: 7 juliol 2023].
* ↑ «Albert Ventura». Verd-i-negres. [Consulta: 7 juliol 2023].
* ↑ «El HLA Alicante ficha al escolta Albert Ventura». Mundo Deportivo, 27-03-2024 [Consulta: 29 març 2024].
* ↑ Toribio, Carlos «Albert Ventura da la sorpresa y comienza temporada con este equipo». Solobasket, 16-09-2024 [Consulta: 11 octubre 2024].
* ↑ «Albert Ventura y Pere Tomàs debutan con la Selección Española» (en castellà). ACB, 25-02-2019 [Consulta: 25 febrer 2019]. Arxivat 4 de març 2019 a Wayback Machine. «Còpia arxivada». Arxivat de l'original el 2019-03-04. [Consulta: 25 febrer 2019].
* 1 2 «Historial estadístico» (en castellà). ACB. Arxivat de l'original el 2 d'agost 2018. [Consulta: 2 agost 2018].

## Enllaços externs

* Albert Ventura jugador a l'ACB